ai4bharat/Pralekha huggingface dataset:
وزارت دفاع
صدر جمہوریہ نے وِنگ کمانڈر اُتّر کمار  فلائنگ  کو وایو سینا میڈل  سے نوازا
نئی دلّی ، 15 اگست / ونگ کمانڈر اُتّر کمار  فلائنگ  جولائی ، 2017 ء سے سخوئی - 30 ایم کے آئی اسکواڈرن میں پائلٹ ہیں ۔
4 اگست ، 2020 ء کو ، ونگ کمانڈر اتر کمار کو فضاء سے فضاء میں ایندھن بھرنے سے متعلق تربیت فراہم کرنے کی پروازوں کا اختیار دیا گیا تھا۔ مشن کے دوران ، دوسرےایس یو - 30 ایم کے آئی طیارے کے اوزار وغیرہ کے خانے  سے ایندھن بھرنےو الی نلکی ٹوٹ کر الگ ہو گئی ، جب کہ مخروطی تھیلا  ، اُس وقت بھی اُن کے طیارے کے ساتھ منسلک تھا ۔ الگ ہوئی نلکی طیارے کی جانب لہرانے لگی اور خطرناک طریقے سے پائلٹ کی نشست کی چھت اور جہاز کے فریم کے ساتھ ٹکرانے لگی ، جس کی وجہ سے جہاز بہت خطرناک طریقے سے دائیں بائیں ہونے لگا اور اس میں شدید جھٹکے لگنے لگے ۔ ایندھن کی نلکی کے علیحدہ ہونے کے نتیجے میں اصل طیارے سے ایندھن کا رساؤ بھی ہونے لگا ۔ اب تک نا معلوم ایک ہنگامی صورت حال کا سامنا کرنے پر ، جس کے دوران ، اُن کا جہاز ایک دیگر طیارے کے بہت قریب اچانک اِدھر اُدھر ڈول رہا تھا ، انہوں نے پُر سکون رہتے ہوئے صورت حال کا جائزہ لیا اور جہاز کا مکمل کنٹرول اپنے قبضے میں رکھا ۔ انہوں نے فوری طور پر اصل طیارے کے عملے کے ارکان کو بعض اقدامات کرنے کی ہدایت کی ، جن کی وجہ سے ایندھن کا رساؤ بند ہو گیا اور اس کی محفوظ بازیابی میں سہولت پیدا ہوئی چونکہ اُن کے طیارے کی پرواز سے متعلق کنٹرولس محض حرکت تک محدود ہو گئے تھے ، جہاز کی محفوظ باز یابی کے لئے پائلٹ کو زبردست تناؤ اور پرواز سے متعلق غیر معمولی مہارت کا مظاہرہ کرنے کی ضرورت تھی ۔ انہوں نے نہایت شاندار طریقے سے بازیابی سے متعلق تربیت کا منصوبہ تیار کیا کیونکہ نلکی کے ٹکرانے کے بعد کینوپی کالی پڑ جانے کی وجہ سے دائیں جانب کا منظر بہت کم نظر آ رہا تھا ۔ انہوں نے فوراً پرواز کے لئے زیادہ سے زیادہ رفتار کا پیشگی تخمینہ لگایا تاکہ اس بات کو یقینی بنایا جا سکے کہ طیارے کو اپنے کنٹرول میں ہی رکھا جا سکے ۔ انہوں نے پرواز سے متعلق بہترین مہارت کا مظاہرہ کیا اور طیارے کو بحفاظت زمین پر اتارنے کی غرض سے طریق کار میں کنٹرول سے متعلق غیر روایتی نظام کا استعمال کیا ۔
زمین پر اترنے کے بعد ایندھن کی نلکی ، ڈی دروازے کے ساتھ الجھی ہوئی ملی اور اس سے آگ لگ جانے کا کافی خطرہ درپیش تھا ۔ زندگی کو خطرے میں ڈالنے والی صورت حال کے دوران ، جس کے دوران دونوں پائلٹوں کو جہاز سے نکلنا پڑ سکتا تھا ، اتّر کمار کی مثالی شجاعت اور حوصلے اور پرواز سے متعلق صلاحیتوں کی بدولت نہ صرف ، اُن کے جہاز کی بلکہ دوسرے طیارے کی بھی محفوظ بازیابی ممکن ہو سکی ۔
جرأت مندی کے اس غیر معمولی مظاہرے کے لئے ونگ کمانڈر اتر کمار کو وایو سینا میڈل  سے نوازا گیا ہے ۔
۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔۔ ۔۔۔۔ ۔

U. No. 7870
(Visitor Counter : 131
امور داخلہ کی وزارت
پاکستان اور چین سے در اندازی کے واقعات
نئی دلّی ،16 ستمبر / امورِ داخلہ کے وزیر مملکت جناب جی کشن ریڈی نے آج راجیہ سبھا میں ایک سوال کا تحریری جواب دیتے ہوئے ایوان کو بتایا کہ پچھلے 6 ماہ کے دوران بھارت – پاکستان سرحد پر در اندازی کی کوششوں کے واقعات کی تعداد مندرجہ ذیل ہے :
|
|
نمبر شمار
|
|
ماہ
|
|
بھارت– پاکستان سرحد
|
|
1.
|
|
فروری ، 20
|
|
-
|
|
2.
|
|
مارچ ، 20
|
|
04
|
|
3.
|
|
اپریل ، 20
|
|
24
|
|
4.
|
|
مئی ، 20
|
|
8
|
|
5.
|
|
جون ، 20
|
|
-
|
|
6.
|
|
جولائی ، 20
|
|
11
پچھلے 6 ماہ کے دوران بھارت – چین سرحد سے کسی در اندازی کی کوئی خبر نہیں ہے ۔
حکومت نے سرحد پار سے در اندازی پر قابو پانے کی خاطر کثیر رخی طریقۂ کار اپنایا ہے ، جس میں بین الاقوامی سرحد / کنٹرول لائن پر کثیر سطحی تعیناتی ، بہتر انٹلی جنس اور کارروائی میں تال میل ، سرحد پر باڑھ لگانا ، تکنیکی آلات کی تنصیب اور در اندازوں کے خلاف سرگرم کارروائی شامل ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 5474
(Visitor Counter : 114
وزارت دفاع
گاندھی نگر میں ماہی گیربرادری کے لئے خصوصی معاشرتی ربط وضبط سے متعلق پروگرام اور کثیرپہلوئی خصوصی مہارت کے طبی کیمپ کا انعقاد
انڈین کوسٹ گارڈ ڈسٹرکٹ ہیڈکوارٹرس –ڈگلی پور کی انڈمان اورنکوبارکمان نے گاندھی نگرکے ماہی گیروں کے لئے خصوصی معاشرتی ربط وضبط سے متعلق ایک پروگرام  کا اہتمام کیا۔ یہ سی آئی پی پروگرام ، مالیہ ، جنگلات ، ماہی گیری ، پی ایم ایف اورگرام پنچایتوں  کے محکموں کے ساتھ ساتھ دیہی ترقی اورپنچایتی راج کے محکمے کے اشتراک کے ساتھ منعقد کیاگیاتھا۔ معاشرتی ربط وضبط سے متعلق پروگرام کے تحت ماہی گیری کے لئے سمندر میں جانے کے دوران ، جان بچانے والے آلات اور سازوسامان لے جانے کی اہمیت کے بارے میں ماہی گیروں کو معلومات فراہم کرنے پر توجہ مرکوز کی گئی تھی ۔ ماہی گیربرادری کو پریشانی کی حالت سے متعلق چوکسی کااعلان کرنے والے آلات کے استعمال اورضرورت پڑنے پرساحلی محافظوں کی مدد طلب کرنے کی غرض سے ایس اوایس طریق کار کے استعمال سے باخبر کیاگیا۔ ماہی برادری کو سمندرمیں ایس اے آر مدد طلب کرنے کے مقصد سے تلاش اور بچاؤ کارروائیوں سے متعلق 24گھنٹے کام کرنے والی ٹول فری ہیلپ لائن نمبر 1554کے بارے میں مطلع کیاگیا۔ اس کے علاوہ لائف جیکٹوں کے استعمال ، ڈی اے ٹی کاکام کاج ، سگنل یا اشارے دینا ، اورآگ بجھانے والے پورٹیبل آلات کے استعمال کا عملی مظاہرہ بھی کیاگیا، اور ماہی برادری میں ، سمندری حدود میں جان واملاک کی حفاظت کے پہلوؤں کے بارے میں معلومات فراہم کرنے والے کتابچے بھی تقسیم کئے گئے ۔
خصوصی معاشرتی ربط وضبط سے متعلق پروگرام کے انعقاد کے ساتھ ساتھ ، کثیرپہلوئی خصوصی مہارت کے طبی کیمپ کا بھی انعقاد کیا، جس میں کمیونٹی ہیلتھ سینٹر  کے خصوصی مہارت والے اسپیشلسٹ ڈاکٹروں کی ایک ٹیم اور طبی عملے کے ارکان اورگاندھی نگر کے ہیلتھ سب سینٹر کے صحت سے متعلق کارکنان نے تعاون کیا۔ کثیرپہلوئی خصوصی مہارت والے طبی کیمپ کے ایک حصے کے طورپر ‘‘ تپ دق سے بچاؤ اورعلاج معالجہ ، یوگ کے فوائد اورصحت اورقوت مدافعت کے بارے میں بیداری پیداکرنے والے لیکچرس کا بھی اہتمام کیاگیاتھا۔
تپ دق پرقابو پانے اورخاتمہ کے سلسلے میں حکومت ہند کی کی پالیسیوں کے بارے میں معلومات فراہم کرنےو الے کتابچے بھی تقسیم کئے گئے ۔ انڈین کوسٹ گارڈس کی ایک طبی ٹیم نے ماہی گیروں کو سی پی آرعمل ، فرسٹ ایڈ اور ہڈیوں کو جوڑنے سے متعلق برسرموقع تربیت بھی فراہم کی ۔ سی ایچ سی  کے دانتوں کے ڈاکٹروں کے ذریعہ ماہی گیروں کے دانتوں کی بیماریوں کی بھی جانچ کی گئی ۔ اسپیشلسٹ ڈاکٹرکی ٹیم نے ماہی گیروں اور ان کے اہل خانہ کی صحت کے لئے جنرل چیک اپ کے ساتھ ساتھ غیرمتعدی بیماریوں کی بھی جانچ کی ۔
ماہی گیر برادری نے انڈین کوسٹ گارڈ کے ذریعہ خصوصی معاشرتی ربط وضبط سے متعلق پروگرام اورکثیر پہلوئی خصوصی مہارت طبی کیمپ کے انعقاد کی بہت زیادہ ستائش کی ۔
صحت اور خاندانی بہبود کی وزارت
میگھالیہ آشا کارکنان: کووڈ-19 کے خلاف کمیونٹی کوششوں کا لازمی جزو
چھ ہزار سات سو آشا کارکنان نے نگرانی اور بیداری مہم کو مضبوط کیا
جیسے ہی میگھالیہ میں کووڈ۔ انیس کا پہلا معاملہ درج ہوا آشا کارکنان کو شناخت شدہ کنٹینمنٹ زون میں انفیکشن کے معاملوں کا پتہ لگانے کے لئے تعینات کی جانے والی ٹیم کا حصہ بننے کے لئے ٹریننگ دی گئی۔ تصدیق شدہ کیسوں میں سے ایک کی شناخت موٹھاریا پوملکرئی گاؤں سے ہوئی ہے جس میں 70 سے زیادہ گھرانے ہیں ، جو ریاستی دارالحکومت شیلانگ سے 12 کلومیٹر دور واقع ہے۔ جلد ہی اس گاؤں میں کمیونٹی کوویڈ مینجمنٹ کمیٹی تشکیل دی گئی اور اس میں ایک آشا کارکن کرکلنگ دیوی کو سرگرم رکن کے طور پر شامل کیا گیا۔
گاؤں میں کووڈ۔ انیس کے تقریبا 35ابتدائی رابطوں کی نشاندہی کرنے اس نے اہم رول ادا کیا۔ جب کووڈ کمیٹی کے ذریعہ مقامی کمیونٹی کے کچھ لوگوں کو گھر پر کوارنٹین رہنے کی صلاح دی گئی تب اس نے ان لوگوں کو کوارنٹین میں رہنے کے طور طریقوں اور ضابطوں کے بارے میں پوری جانکاری دی۔ اس کے علاوہ اس نے کوارنٹین میں بھیجے گئے لوگوں کی صحت سے متعلق اور دیگر ضروریات کو پورا کرنے کے لئے باقاعدہ طور پر ان کے گھروں کا دورہ بھی کیا۔
گاؤں کے رضاکاروں کے ساتھ اس نے گھرانوں کو راشن اور پینے کے پانی جیسی ضروری سامان کی فراہمی میں گاوں کے ارکان کی مدد کی۔ اس نے نوزائیدہ بچوں ، حاملہ خواتین ، بوڑھوں اور تپ دق ، ہائیپر ٹینشن اور ذیابیطس کے معلوم مریضوں کو بھی باقاعدہ طور پر صحت خدمات کی فراہمی کو جاری رکھا۔ اس نے ادارہ جاتی ڈیلیوری کی سہولت دلانے میں مدد کرنے کے ساتھ حاملہ خواتین اور بچوں کو بروقت ٹیکہ دلانے میں گاوں والوں متحرک کیا۔ کمیونٹی کے ساتھی ارکان کی مدد سے وہ اپنے معمول کے تمام کاموں کو انجام دیتے رہی جبکہ اسی کے ساتھ کووڈ-19 سے متعلق اضافی کام بھی انجام دیتی رہی۔ اس سے یہ یقینی بنایا گیا کہ غیر کووڈ سے متعلق ضروری صحت خدمات تک رسائی میں خلل نہ پڑے۔
کمیونٹی اور آشا کارکنان کی مشترکہ کاوشوں کی وجہ سے آج پوملکرئی گاؤں کووڈ -19 سے پاک ہے۔
اس بیماری کے پھیلاؤ کو روکنے میں میگھالیہ کے فرنٹ لائن کارکنان کا اہم تعاون رہا ہے۔ کوویڈ 19 کے خلاف ریاست کی لڑائی میں آشا کارکنان کا اہم رول رہا ہے۔ تمام سطحوں پر کنٹینمنٹ والے علاقوں میں تقریبا 6700 آشا کارکنان کو کووڈ ولیج ہیلتھ اوئیرنیس اینڈ ایکٹیو کیس سرچ ٹیموں کا حصہ بنایا گیا تھا۔ ٹیموں نے کووڈ -19 کے خلاف احتیاطی اقدامات جیسے ہاتھ دھونے، ماسک، فیس کور پہننے، جسمانی دوری رکھنے وغیرہ کے بارے میں کمیونٹی بیداری پیدا کی۔ فعال کیسوں کی تلاش کے ذریعہ انھوں نے جانچ اور علاج تک بروقت رسائی کی سہولت فراہم کی۔
عملے، عوامی شکایات اور پنشن کی وزارت
لیٹرل تقرری کا دوہرا مقصد ہے نئی صلاحیتوں کو سامنے لانا اور افرادی قوت کی دستیابی کی شروعات کرنا: ڈاکٹر جتندر سنگھ
شمال مشرقی خطے کی ترقی ، کے وزیر مملکت ، پی ایم او، عملہ، عوامی شکایات، پنشن، ایٹمی توانائی اور خلاء کے وزیر مملکت ڈاکٹر جتندر سنگھ نے کہا کہ لیٹرل تقرری کا دوہرا مقصد نئی صلاحیتوں کو سامنے لانا اور افرادی قوت کی دستیابی کی شروعات کرنا ہے۔ انہوں نے ایک سوال کے تحریری جواب میں آج لوک سبھا کو بتایا کہ نیتی آیوگ نے اپنے تین سالہ ایکشن ایجنڈا اور گورننس پر سیکریٹریوں کے شعبہ جاتی گروپ نے فروری 2017ء میں جمع کی گئی اپنی رپورٹ میں یہ تجویز پیش کی تھی کہ حکومت میں متوسط اور سینئر انتظامیہ کی سطحوں پر عملہ کی تقرری کی جانی چاہئے، تاکہ نئی صلاحیتوں کو سامنے لایا جاسکے اور افرادی قوت کی دستیابی شروع کی جاسکے۔لہٰذا اس پر عمل کرتے ہوئے فیصلہ کیا گیا کہ جوائنٹ سیکریٹری کےلئے کانکٹریکٹ ؍ ڈپیوٹیشن کی بنیادپر لیٹرل تقرری کی جائے اور متعلقہ وزارتوں ؍محکموں میں 40ڈائریکٹروں؍ڈپٹی سیکریٹریوں کا تقرر کیاجائے۔
سب سے پہلے یہ فیصلہ لیا گیا کہ 19-2018ء کے دوران جوائنٹ سیکریٹریوں کے 10 عہدوں کےلئے لیٹرل تقرری کی جائے ۔8جوائنٹ سیکریٹریوں کی تقرری کی گئی، جن میں سے 7اب بھی اپنے عہدوں پر برقرار ہیں۔لہٰذا جوائنٹ سیکریٹری سطح کے تین خالی عہدوں کو بھرنے کی تجویز پیش کی گئی ہے۔اس کے علاوہ کانٹریکٹ؍ ڈپیوٹیشنکی بنیاد پر لیٹرل تقرری کے لئے ڈائریکٹر سطح کے 27 عہدوں اور ڈپٹی سیکریٹری سطح کے 13عہدوں کو بھرنے کی تجویز پیش کی گئی ہے۔
لیٹرل تقرری کے ذریعے 2019ء میں شہری ہوابازی ، کامرس، اقتصادی امور، نئی اور قابل تجدید توانائی، مالیاتی خدمات، ماحولیات، جنگلات اور موسمیاتی تبدیلی ، روڈ ٹرانسپورٹ اور شاہراہ اور بندرگاہوں، جہاز رانی اور آبی گزرگاہوں کی وزارتوں ؍ محکموں میں 8جوائنٹ سیکریٹری مقرر کئے گئے تھے۔
وزارت دفاع
دفاع کے سکریٹری نے ڈیف ایکسپو 2022 کے موقع پر بنگلہ دیش اور قزاخستان کے وفود کے ساتھ دو طرفہ ملاقاتیں کیں
دفاع کے سکریٹری ڈاکٹر اجے کمارنے گجرات کے شہرگاندھی نگرمیں بارہویں ڈیف ایکسپو کے موقع پر19اکتوبر ،2022کو بنگلہ دیش اورقزاخستان کے وفود کے ساتھ دوطرفہ ملاقاتیں کی ۔انھوں نے بنگلہ دیش کی مسلح افواج ڈویژن کے پرنسپل اسٹاف آفیسر، لیفٹیننٹ جنرل وقار الزمان کی قیادت میں بنگلہ دیش کے وفد سے ملاقات کی۔ انھوں نے دونوں ممالک کے درمیان جاری دوطرفہ دفاعی تعاون کے اہم امور کا جائزہ لیا اور دفاعی صنعتی تعاون کو مستحکم کرنے کے طریقوں کے بارے میں تبادلۂ خیال کیا ۔
بعد ازاں دفاع کے سکریٹری نے قزاخستان کے نائب وزیر دفاع لیفٹیننٹ جنرل رسلان شپیک بائیف کی قیادت میں قزاخستان کے وفد سے ملاقات کی، جس کے دوران تربیت، مشترکہ فوجی مشقوں اور صلاحیت سازی پر خصوصی توجہ کے ساتھ دو طرفہ دفاعی تعاون سے متعلق متعدد امور پر غور وخوض کیا گیا۔
وزیراعظم کا دفتر
وزیراعظم نے، جونئیر عالمی چیمپئن شپ میں، تمغات کی فہرست میں،اعلیٰ مقام حاصل کرنے کے لئے بھارتی نشانے بازی کی ٹیم کو مبارکباد پیش کی
وزیر اعظم جناب نریندرمودی نے نشانےبازی کی جونئیر عالمی چیمپئن شپ میں 16 سونے کے تمغے سمیت 40 تمغوں کے ساتھ تمغات کی فہرست میں اعلیٰ مقام حاصل کرنے کے لئے بھارتی نشانے بازوں کو مبارکباددی ہے۔
وزیراعظم نے ٹویٹ کیا :
‘‘ ہمارے نشانے بازوں کی شاندار کارکردگی ،نشانے بازی کی جونئیر عالمی چیمپئن شپ میں 16 سونے سمیت 40تمغوں کے ساتھ تمغات کی فہرست میں اعلیٰ مقام حاصل کرکے بھارت کا نام روشن کیا۔ ٹیم کو مبارکباداور مستقبل کے لئے نیک خواہشات ۔ یہ کامیابی متعدد ابھرتے ہوئے نشانے بازوں کو متاثر کرے گی۔’’
وزیراعظم کا دفتر
اٹل ٹنکرنگ لیبز ہمارے نوجوانوں میں اختراعی جذبے کو ابھارنے میں اہم کردار ادا کرتی ہیں: وزیر اعظم
وزیر اعظم جناب نریندر مودی نے اظہار خیال کیا ہے کہ اٹل ٹنکرنگ لیبز ہمارے نوجوانوں میں اختراعی جذبے کو ابھارنے میں اہم کردار ادا کرتی ہیں۔
انٹرپرینیورشپ، ہنرمندی کی ترقی، الیکٹرانکس اور ٹیکنالوجی کے مرکزی وزیر مملکت جناب راجیو چندر شیکھر کے اپنے پہلے اسکول سینٹ پال میں اٹل ٹنکرنگ لیبز قائم کرنے کے بارے میں ایک ٹویٹ کا جواب دیتے ہوئے کا کوریاچیرا میں، وزیر اعظم نے ٹویٹ کیا:
’’یقیناً یہ آپ کے لیے ایک خاص لمحہ ہونا چاہیے!
اٹل ٹنکرنگ لیبز ہمارے نوجوانوں میں اختراعی جذبے کو ابھارنے میں اہم کردار ادا کرتی ہیں‘‘۔
“തീർച്ചയായും ഇത് നിങ്ങൾക്ക് ഒരു പ്രത്യേക നിമിഷമായിരിക്കണം!
നമ്മുടെ യുവാക്കൾക്കിടയിൽ നവീനാശയ മനോഭാവം വളർത്തുന്നതിൽ അടൽ ടിങ്കറിംഗ് ലാബുകൾ ഒരു പ്രധാന പങ്ക് വഹിക്കുന്നു.”
وزارت ماہی پروری، مویشی پروری و ڈیری
ملک میں ایوین انفلوئینزا کی صورت حال
نئی دہلی، 22/جنوری 2021 ۔ 22جنوری 2021 تک مرغیوں کے لئے 9 ریاستوں  میں اور کوؤں/ مہاجر / جنگلی پرندوں کے لئے 12 ریاستوں  میں ایوین انفلوئینزا  کے پھوٹ پڑنے کی توثیق ہوگئی ہے۔
اتراکھنڈ کے ضلع الموڑہ ، گجرات کے ضلع سومناتھ  سے لئے گئے مرغیوں کے نمونوں میں ایوین انفلوئینزا کی توثیق ہوئی ہے۔
اس کے علاوہ مرکز کے زیر انتظام علاقہ جموں و کشمیر  میں کوؤں اور ریاست اتراکھنڈ کے ٹہری رینج میں کلیجی تیتر پرندہ میں ایوین انفلوئینزا کی توثیق ہوگئی ہے۔
حالانکہ راجستھان کے الور ضلع سے لئے گئے کوؤں کے نمونے ایوین انفلوئینزا کے لئے نگیٹیو پائے گئے ہیں۔
مہاراشٹر، مدھیہ پردیش، چھتیس گڑھ اور کیرالہ کے متاثرہ مراکز میں کنٹرول اور روک تھام کی کارروائی  کی جارہی ہے۔
سبھی ریاستیں ایوین انفلوئینزا کے سلسلے میں تیاری، کنٹرول اور روک تھام کے لئے ترمیم شدہ کارروائی منصوبہ 2021 کی بنیاد پر سبھی ریاستوں / مرکز کے زیر انتظام علاقوں کے ذریعے اپنائی گئی کنٹرولنگ تدابیر کے سلسلے میں روزانہ محکمہ کو اطلاعات دے رہی ہیں۔ محکمہ سوشل میڈیا، ٹویٹر، فیس بک ہینڈل سمیت کئی پلیٹ فارموں کے توسط سے ایوین انفلوئینزا کے بارے میں بیداری پیدا کرنے کے لئے مسلسل کوششیں کررہا ہے۔
وزارت دفاع
ایسٹرن نیول کمانڈ۔ای این سی نے وائس ایڈ مرل اجیندر بہادر سنگھ کو الوداعیہ دیا
مشرقی بحری کمان  نے آج 28 نومبر 2021 کو وشا کھا پٹنم میں بحریہ کے اڈے پر منعقد ایک متاثر کن رسمی پریڈ میں نائب ایڈ مرل اجیندر بہادر سنگھ ، اے وی ایس ایم ، وی ایس ایم،فلیگ آفیسر کمانڈنگ ۔ ان ۔ چیف  کو الوداعیہ دیا۔نائب ایڈ مرل اجیندر بہادر سنگھ نے رسمی گارڈ کا معائنہ کیا اور مختلف بحری جہازوں اور ای این سی کے اداروں سے منتخب کئے گئے بحریہ کے اہلکاروں کی پلاٹونوں کا جائزہ لیا ۔یہ رسمی تقریب وائس ایڈ مرل بسوا جیت داس گپتا ۔ اے وی ایس ایم ،وائی ایس ایم ،وی ایس ایم،چیف آف اسٹاف ای این سی کے ذریعہ منعقد کی گئی اور اس میں بحری جہازوں ،آبدوزوں اور بحریہ اداروں کے تمام فلیگ عہدیداروں اور کمانڈنگ افسران نے شرکت کی۔
بعد میں وائس ایڈ مرل اجیندر بہادر سنگھ کو روائیتی پُلنگ آؤٹ تقریب میں فلیگ افسران اور کمانڈنگ افسران کی جانب سے الوداعیہ دیا گیا۔وائس ایڈ مرل اجیندر بہادر سنگھ اے وی ایس ایم ، وی ایس ایم ، ممبئی روانہ ہوگئے ہیں جہاں وہ فلیگ آفیسر کمانڈنگ ان چیف مغربی بحری کمان کا عہدہ سنبھالیں گے۔
وزارات ثقافت
مرکزی وزیر ثقافت، جناب جی کشن ریڈی کل ہمپی میں ہندوستانی مندر کے فن تعمیر ’دیوایتنم‘ پر اپنی نوعیت کی ایک کانفرنس کا افتتاح کریں گے
کانفرنس میں مندر کے فلسفیانہ، مذہبی، سماجی، اقتصادی، تکنیکی، سائنسی، فنی اور تعمیراتی پہلوؤں پر روشنی ڈالی جائے گی
اہم جھلکیاں:
- دانشور حضرات ، ناگر، ویسار، دراوڑ، کلنگ جیسے مندر کے فن تعمیر کے متعدد پہلوؤں اور اسلوب پر مذاکرہ کریں گے۔
- افتتاحی جلسہ ہمپی کے پٹابھیرام مندر میں منعقد کیا جائے گا
آزادی کا امرت مہوتسو کے تحت، وزارت ثقافت، حکومت ہند کا آرکیولوجیکل سروے آف انڈیا ، کرناٹک کے ہمپی میں26-25 فروری، 2022 کو ہندوستانی مندر کے فن تعمیر پر دو روزہ بین الاقوامی کانفرنس ’دیوایتنم‘ منعقد کرنے جا رہی ہے۔ مرکزی وزیر برائے ثقافت، سیاحت اور ڈونیر ، جناب جی کشن ریڈی اس کانفرنس کا افتتاح کریں گے۔ وزیر مملکت برائے ثقافت، جناب ارجن رام میگھوال بھی ایک ریکارڈ شدہ پیغام کے ذریعے ورچوئل طریقے سے اس کانفرنس سے خطاب کریں گے۔
کانفرنس کا مقصد مندر کے فلسفیانہ، مذہبی، سماجی، اقتصادی، تکنیکی، سائنسی، فنی اور تعمیراتی پہلوؤں پر روشنی ڈالا ہے۔ اس کا ایک مقصد ناگر، ویسار، دراوڑ، کلنگ وغیرہ جیسے مندر کے فن تعمیر کے متعدد اسلوب کی ارتقا اور ترقی پر مکالمہ کی شروعات کرنا بھی ہے۔
افتتاحی جلسہ ہمپی کے پٹابھیرام مندر میں منعقد کیا جائے گا، جب کہ تعلیمی اجلاس کنڑ یونیورسٹی، ہمپی کے آڈیٹوریم میں ہوں گے۔ کانفرنس میں مشہور و معروف دانشور حضرات ہندوستان کے بڑے مندروں کے متعدد پہلوؤں پر گفتگو کریں گے۔ اس گفتگو کے متعدد اجلاس میں، مندر – بے شکل سے شکل تک، مندر – مندر کے فن تعمیر کا ارتقا، مندر – علاقائی ترقیاتی شکلیں اور اسلوب، مندر – فن، ثقافت، تعلیم، انتظام اور معیشت کا مرکز، مندر – ماحولیات کا محافظ، مندر – جنوب مشرقی ایشیا میں ثقافت کا پھیلاؤ جیسے موضوعات شامل ہوں گے۔
یہ کانفرنس دانشووروں، ہندوستانی تاریخ، آثار قدیمہ، ثقافت اور فن تعمیر کے طلباء اور عام لوگوں کے لیے فائدہ مند ثابت ہوگی۔ کانفرنس کا مقصد دانشوروں اور طلباء کے درمیان یکساں طور پر ہماری ثقافت کو جاننے اور اس کا احترام کرنے کی دلچسپی پیدا کرنا ہوگا۔
مندر ہمیشہ سے ہندوستانی زندگی اور اپنے طریقے سے اس کے حیاتیاتی نظام کا اٹوٹ حصہ رہا ہے۔ مندر کی تعمیر نہ صرف بر صغیر میں ایک نیک عمل کے طور پر کی جاتی رہی، بلکہ یہ خیال قریب ترین پڑوس میں بھی پہنچا جیسے کہ جنوب مشرقی اور مشرقی ایشیا؛ اسی لیے یہ ایک دلچسپ مطالعہ بن جاتا ہے کہ کیسے مندر کے فن تعمیر کا فن اور تکنیک ہندوستان سے دیگر خطوں میں پھیلا اور اس فن میں کیسے ترمیم کی گئی۔
تفصیلات کے لیے یہاں کلک کریں:
خوراک کی ڈبہ بندی کی صنعتوں کی وزارت
ریاستی وزیرمملکت محترمہ سادھوی نرنجن جیوتی نے تریپورہ کے پہلے میگافوڈ پارک ، سیکاریہ میگافوڈ پارک کا افتتاح کیا
نئی دہلی ،21فروری :خوراک پروسیسنگ صنعتوں کی وزیرمملکت، محترمہ نرنجن جیوتی نے اگرتلہ میں تلاکونہ گاؤں کے سیکاریہ میگافوڈ پارک پرائیویٹ لمیٹڈکاافتتاح کیا۔ تریپورہ ریاست کا یہ پہلامیگافوڈ پارک ہے ۔ مذکورہ تقریب کا افتتاح تریپورہ کے وزیراعلیٰ ، جناب بپلب کماردیب کی میں موجودگی میں کیاگیا۔
یہ میگافوڈ پارک 50کروڑایکڑآراضی پرتشکیل دیاگیا ہے اوراس پر 87.45کروڑروپے کی لاگت کاتخمینہ ہے ۔ مذکورہ پروجیکٹ کے لئے حکومت ہند نے 50کروڑروپے کے مالی تعاون کو منظوری دی ہے ۔ اس فوڈ پارک میں پوری طرح سے مصروف عمل خشک گودام 5ہزارمیٹرک ٹن تک میٹریل ہنڈلنگ کی سہولت ، انناس کوڈبہ بند کرنے اورپھلوں کے گودے کو ڈبہ بندکرنے کی 2میٹرک ٹن  ، پیکنگ یونٹ ، 40ٹی پی ڈی کا پھلوں کو پکانے کا چیمبر، 5ہزارایم ٹی یخ بستہ اسٹورکے ساتھ ایک ہزارمیٹرک ٹن کا کولڈاسٹوریج ، کوالٹی کنٹرول تحقیق وترقیاتی مرکز کی سہولت دستیاب ہے ۔ اس میں چھوٹے ، اوربہت چھوٹے کاروباروں کے لئے پروسیسنگ یونٹ اوراسٹینڈرڈ ڈیزائن  کے شیڈقائم کرنے کے لئے پوری طرح سے تیاراورتمام ضروری سہولیات سے لیس صنعتی پلاٹ موجود ہیں۔ اس پارک میں دفتراور دیگرکارو باری اداروں کے لئے ایک انتظامی عمارت بھی موجود ہے ۔ علاوہ ازیں سونا مورا، ہری سیامکھ ، چنڈی پور، منو اور بدھ جنگ نگرکے پانچ پی پی سی اداروں میں فارموں کے نزدیک پروسیسنگ اوراسٹوریج کی بنیاد ی سہولیات بھی موجود ہیں ۔
یہ میگافوڈپارک 30-25فوڈ پروسیسنگ یونٹوں میں تقریبا 250کروڑروپے کی اضافی سرمایہ کاری کی رابطہ کاری کو آگے بڑھائیگا۔ اس کے نتیجے میں اس کا سالانہ کاروبار500-450کروڑروپے ہوجائیگا۔ علاوہ ازیں یہ پارک 5ہزارافراد کو راست اوربالواستہ طریقے سے ملازمتوں کے مواقع بھی فراہم کرائیگااور سی پی سی اور پی پی سی سے متصل کسانوں کو بھی اس سے فائدہ پہنچے گا۔
اس موقع پراظہارخیال کرتے ہوئے سادھوی نرنجن جیوتی نے کہاکہ سال 2014میں محض دو ایم ایف پی ہی موجود تھے ، جو ملک کے کسانوں کی تکمیل کے لئے ناکافی تھے ۔ ہمارے ملک کے کسانوں کو اپنی پیداوار کے اسٹوریج اوراس کی پروسیسنگ کی دشواریاں ہمیشہ درپیش رہی ہیں ۔ سال 2014میں برسراقتدارآنے کے بعد موجودہ سرکارنے وعدہ کیاتھاکہ اس ملک کو 42میگافوڈ پارک دیئے جائیں گے۔ انھوں نے مزید کہاکہ انھیں یہ اعلان کرتے ہوئے از حد مسرت ہورہی ہے کہ تریپورہ میں 17ویں میگافوڈ پارک کا افتتاح ہوچکا ہے ۔ انھوں نے امید ظاہرکی کہ دیگرمیگافوڈ پارک بھی جلد ہی فعال بناکر ملک وقوم کے نام وقف کردیئے جائیں گے ۔
سادھوی نرنجن جیوتی نے اپنی تقریرمیں آگے کہاکہ اس میگافوڈ پارک کی منظوری 2011میں دے دی گئی تھی لیکن اسے عمل آوری کے دوران خاصی دشواریوں کا سامنا کرنا پڑا ۔ انھو ں نے ریاست کے وزیراعلیٰ کا شکریہ اداکیاکہ ریاست میں برسراقتدارآنے کے محض ایک برس کی مدت میں ہی تمام منظوریاں دے دیں ،جس کے نتیجے میں اس میگافوڈ پارک کا افتتاح ہوسکا۔ انھوں نے اس میگافوڈ پارک کے قیام کی خاطر امداد وحمایت فراہم کرانے کے لئے وزیراعلیٰ اورریاستی سرکارکابھی شکریہ اداکیا۔
U-1160
(Visitor Counter : 57
خوراک کی ڈبہ بندی کی صنعتوں کی وزارت
فوڈ پروسیسنگ انڈسٹری کی وزارت نے نئی دہلی میں ورلڈ فوڈ انڈیا-2023 میں بیرون ملک شرکت پر تبادلہ خیال کرنے کے لیے ہندوستان میں واقع غیر ملکی مشنوں کے سربراہوں کے ساتھ گول میز کا اہتمام کیا
نمائندوں کو پرگتی میدان، نئی دہلی میں 3-5 نومبر 2023 تک منعقد ہونے والے ’ورلڈ فوڈ انڈیا 2023‘ کے دوسرے ایڈیشن کے مختلف پہلوؤں کے بارے میں بتایا گیا
بات چیت کے دوران، عالمی غذائی تحفظ کو یقینی بنانے میں ہندوستان کی منفرد شراکت داری، اس کے وسیع وسائل کی بنیاد کے ساتھ ساتھ صارفین کی بڑی تعداد کو نمایاں کیا گیا
فوڈ پروسیسنگ انڈسٹری کی وزارت نے آج سشما سوراج بھون، نئی دہلی میں ورلڈ فوڈ انڈیا  2023 میں بیرون ملک شراکت داری پر تبادلہ خیال کرنے کے لیے ہندوستان میں واقع غیر ملکی مشنوں کے سربراہوں کے ساتھ گول میز کا اہتمام کیا۔ ’ورلڈ فوڈ انڈیا 2023‘ کا دوسرا ایڈیشن وزارت کی طرف سے 3-5 نومبر 2023 کو پرگتی میدان، نئی دہلی میں منعقد کیا جا رہا ہے، تاکہ ہندوستانی فوڈ پروسیسنگ سیکٹر کو نمایاں کیا جاسکے، جو عالمی حصص داروں کے ساتھ تعاون اور سرمایہ کاری کا خواہاں ہے۔ یہ تقریب ملیٹس کے بین الاقوامی سال 2023 کی سرگرمیوں کے ایک حصے کے طور پر منعقد کی جا رہی ہے اور اس میں ملیٹس ، نامیاتی پیداوار اور مقامی پروسیسڈ خوراک پر توجہ مرکوز کرنے والے شامل ہوں گے۔
اس بات چیت کی شریک صدارت فوڈ پروسیسنگ انڈسٹری کی سکریٹری محترمہ انیتا پروین اور وزارت خارجہ کے خصوصی سکریٹری جناب پربھات کمار نے کی۔ اس میں مختلف ممالک کے سفیروں، ہائی کمشنروں، چارج ڈی افیئرز اور دیگر سینئر نمائندوں نے شرکت کی۔ اس بات چیت میں مجموعی طور پر 47 ممالک کی نمائندگی ہوئی۔ امور خارجہ کی وزارت، فوڈ پروسیسنگ انڈسٹری کی وزارت، کامرس کے محکمہ، اے پی ای ڈی اے، ایم پی ای ڈی اے اور دیگر کموڈیٹی بورڈز کے سینئر افسران کے علاوہ اس تقریب کے انعقاد سے منسلک تنظیموں  نے بحث میں حصہ لیا۔
سکریٹری، ایف پی آئی اور خصوصی سکریٹری، ایم ای اے نے نمائندوں کو تقریب کے مختلف پہلوؤں کے بارے میں آگاہ کیا۔ بات چیت کے دوران، عالمی خوراک کی حفاظت کو یقینی بنانے میں ہندوستان کی منفرد شراکت داری، اس کے وسیع وسائل کی بنیاد کے ساتھ ساتھ صارفین کی بڑی تعداد نے اسے بیرون ملک مقیم حصص داروں کے لیے پرکشش بنادیا۔
شرکاء کو ایونٹ کے لیے کی گئی تیاریوں اور شرکت کرنے والے ممالک/کاروباری اداروں کے لیے دستیاب مواقع سے آگاہ کیا گیا۔ سفارت خانوں کے تمام نمائندوں نے خوراک کی موجودہ عالمی صورت حال میں تقریب کی خصوصی اہمیت کو سراہا اور متعلقہ ممالک کی جانب سے فعال شرکت کے لیے ہر ممکنہ کوششوں کا یقین دلایا۔ نمائندوں نے متعلقہ ممالک سے مضبوط فوڈ پروسیسنگ سیکٹرل دستے کی موجودگی کی یقین دہانی کرائی۔
ورلڈ فوڈ انڈیا، 2023 ’’ہول آف گورنمنٹ اپروچ‘‘ کو نمایاں کرتا ہے، کیونکہ مختلف وزارتوں/محکموں/سرکاری تنظیموں  نے اس کی کامیابی کو یقینی بنانے کے لیے اپنی اپنی طاقتوں کے ساتھ پول میں شراکت داری کی ہے، تاکہ اسے کامیاب بنایا جاسکے۔ صنعت کے پیشہ ور افراد کی میٹنگس، بی ٹو بی/جی میٹنگس، ایگزیبشن اور فوڈ اسٹریٹ  اور ریورس بائیر سیلر میٹ ، جس کی ایونٹ کے دوران منصوبہ بندی کی گئی ہے، نے اسے شرکت کرنے والے حصص داروں کے لیے منفرد موقع بنادیا۔
وزارتِ تعلیم
یو ایس نیشنل سائنس فاؤنڈیشن کے ڈائریکٹر نے جناب دھرمیندر پردھان سے ملاقات کر کے ہندوستان کے ساتھ تعاون کو بڑھانے کی خواہش کا اظہار کیا
جناب پردھان نے این ایس ایف سے غیر نمائندگی والے تعلیمی اداروں تک پہنچنے کے لیے کہا
ساتھ ہی مستقبل کی این ایس ایف اسکیموں میں ہنرمندی کے اداروں کو شامل کرنے کی ضرورت پر زور دیا
یو ایس نیشنل سائنس فاؤنڈیشن نے تعلیم اور ہنر مندی کے شعبوں میں ہندوستان کے ساتھ اپنے تعاون کو گہرا اور وسیع کرنے کی خواہش ظاہر کی ہے۔ این ایس ایف کے ڈائریکٹر جناب سیتھورمن پنچناتھن نے آج نئی دہلی میں مرکزی وزیر تعلیم جناب دھرمیندر پردھان سے ملاقات کی، جس میں باہمی دلچسپی کے شعبوں اور قومی تعلیمی پالیسی 2020 کے تحت ایس ٹی ای ایم کے مطالعہ کے لیے ہندوستان کے منصوبوں پر تبادلہ خیال کیا۔
میٹنگ سے خطاب کرتے ہوئے جناب پردھان نے اس بات پر زور دیا کہ ہندوستان کی طاقت اس کی نوجوان آبادی اور مضبوط علمی بنیاد میں پنہاں ہے۔ انہوں نے کہا کہ ملک کے مختلف خطوں کے مختلف اداروں میں ٹیلنٹ کا ایک خزانہ موجود ہے جس کی پرورش کے منتظر ہیں۔ لہذا این ایس ایف کو ملک کے اعلیٰ اداروں کے علاوہ غیر معروف اور اب تک غیر نمائندہ اداروں جیسے این آئی ٹیز، مرکزییونیورسٹیوں اور ریاستییونیورسٹیوں کے ساتھ اپنی مصروفیت کو بڑھانا چاہیے۔ این ای پی 2020 کے مطابق تعلیمی مہارت کے تسلسل کا حوالہ دیتے ہوئے، جناب پردھان نے پولی ٹیکنک، آئی ٹی آئی اور کمیونٹی کالج جیسے اداروں تک پہنچ کر مہارت کے شعبے کو اس طرح کے تعاون کے دائرے میں لانے کی ضرورت پر بھی زور دیا۔
این ایس ایف ایک آزاد وفاقی ایجنسی ہے جس کی ذمہ داری سائنسی دریافت، تکنیکی اختراعات اور ایس ٹی ای ایم تعلیم کو فروغ دینے کی ہے۔ 8.8 بلین امریکی ڈالر کے بجٹ کے ساتھ، این ایس ایف ریاضی، کمپیوٹر سائنس اور سماجی علوم جیسے شعبوں میں وفاقی فنڈنگ کابڑاذریعہ ہے۔ این ایس ایف کے ساتھ ہندوستان کی مصروفیات میں چھ ٹیکنالوجی انوویشن ہب شامل ہیں جس کے تحت 8 ادارے جیسےآئی آئی ٹیز، آئی آئی ایس سی بنگلور اور دیگر 30 پروجیکٹس اور سائبر سیکیورٹی پر کچھ پروجیکٹس میں تعاون کر رہے ہیں۔ این ایس ایف کےڈائریکٹر ان مصروفیات کو بڑھانے کے طریقے تلاش کرنے کے لیے ہندوستان میں ہیں۔
ہندوستان کی ترجیحات کو دوہراتے ہوئے جناب پنچناتھن نے کہا کہ ہندوستان کی طرح امریکی حکومت کے ساتھ بھی معیاری تعلیم کی شمولیت اور رسائی ایک ترجیح ہے۔ انہوں نے یقین دلایا کہ این ایس اے غیر نمائندگی والے اداروں بشمول ہنر مندی سے وابستہ افراد کے ساتھ تعاون کے لیے پہنچ جائے گا، تاکہ ان جگہوں پر بھی ٹیلنٹ کو پروان چڑھایا جا سکے۔
جناب پردھان نے اے آئی سی ٹی ای کی قیادت میں وزارت تعلیم سے کہا ہے کہ وہ این ایس ایف کے ساتھ مزید مشغولیت کے لیے ایک فریم ورک تیار کرے اور اس سلسلے میں دیگر متعلقہ وزارتوں سے بھی مشاورت کرے۔
ش ح۔ ش ت۔ج
Uno-8932
(Visitor Counter : 110